《元夜滕王阁酌陆宁州陈武宁陈南昌诸丈》
明代·苏升

家家火树满城春，樽酒凭高入望新。锦浪半含灯色涌，轻风还望柳条频。

论文千载应推陆，下榻当年亦有陈。此地独怜经几烬，不堪重问阁中人。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。